**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā | Nr.140/4  (prot. Nr.4, 65.§) | Nr.233 |

Par nekustamā īpašuma Neatkarības

rotas ielā 1 izsoli

Lai apstiprinātu izsoles noteikumus, tostarp izsoles sākumcenu, īpašumam, kurš ir dzīvošanai nederīgs un kura atjaunošana par pašvaldības līdzekļiem nav lietderīga, pamatojoties uz likuma "Par pašvaldībām" 21.panta pirmās daļas 17.punktu, likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 8.panta otro daļu, 10.pantu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS" un 2019.gada 19.decembra lēmumu Nr.504 "Par nekustamā īpašuma Neatkarības rotas ielā 1 atsavināšanu", SIA "Vindeks" 2020.gada 3.februāra nekustamā īpašuma novērtējumu "Nekustamā īpašuma - zemes gabala un apbūves Liepājā, Neatkarības rotas ielā 1 novērtējums" un sertificētas nekustamā īpašuma vērtētājas Anitas Vēdiķes 2020.gada 21.janvāra nekustamā īpašuma novērtējumu "Nekustamā īpašuma Neatkarības rotas iela 1, Liepāja, novērtējuma atskaite", izskatot Liepājas pilsētas Dzīvojamo māju privatizācijas komisijas 2020.gada 26.februāra lēmumu (sēdes protokols Nr.6) un Liepājas pilsētas domes pastāvīgās Finanšu komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā nekustamā īpašuma Neatkarības rotas ielā 1, Liepājā, kadastra numurs 1700 002 0331, nosacīto cenu 40700 EUR (četrdesmit tūkstoši septiņi simti euro).

2. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam | |